stanford-oval/wikipedia huggingface dataset:
Buenaventura Durruti
Elämäkerta > Varhaiset vuodet

Durruti syntyi Léonin kaupungissa rautatieläisen perheeseen. Hänellä oli yksi sisko ja seitsemän veljeä, joista vain yksi oli häntä vanhempi. Durruti lopetti koulunkäynnin 14-vuotiaana ja aloitti työnteon rautateillä. Isänsä tapaan hän liittyi Espanjan suurimpiin kuuluneeseen Unión General de Trabajadores -ammattiliittoon. Durruti kuului liiton aktiiveihin ja oli järjestämässä muun muassa vuoden 1917 suurta yleislakkoa, joka vaati 70 työläisen hengen Espanjan armeijan murrettua sen. Lakko johti myös yli 2 000 työläisen pidätykseen, mutta Durruti onnistui pakenemaan Ranskaan.
Ranskassa Durruti työskenteli mekaanikkona Pariisissa ja tutustui kaupungissa paikallisiin anarkisteihin. Vuonna 1920 hän palasi Espanjaan Baskimaalla sijaitsevaan San Sebastiánin kaupunkiin, missä hän perusti usean muun anarkistin kanssa Los Justicieros (Kostajat) -nimisen puolisotilaallisen ryhmittymän. Seuraavana vuonna ryhmä teki kuningas Alfonso XIII:a vastaan suunnatun pommi-iskun, mutta tämä selvisi murhayrityksestä hengissä. Attentaatin jälkeen Durruti muutti Barcelonaan organisoimaan paikallisen työväenliikkeen ja anarkistien toimintaa hallituksen mielivaltaisia aktivistien pidätyksiä ja teloituksia vastaan. Hän perusti Los Solidarios (Solidaarisuus) -nimisen aseellisen ryhmän, joka murhasi vuonna 1923 kardinaali Juan Soldevilla y Romeron. Kardinaalin surma oli kosto ammattiyhditysaktiivi Salvador Seguín salamurhasta, jonka teki Katalonian kuvernöörin tukema paikallisten työnantajien järjestö. Myös kardinaali Romeron tiedettiin rahoittaneen ja tukeneen työnantajien ryhmittymää.
Diktaattori Miguel Primo de Riveran noustua valtaan Durruti ryhmineen teki useita iskuja armeijan tukikohtiin sekä Ranskan välisellä rajalla sijainneille raja-asemille. Ryhmän jäsenet joutuivat kuitenkin lopulta pakenemaan Etelä-Amerikkaan, jossa he oleskelivat muun muassa Chilessä ja Argentiinassa. Diktaattori Riveran kukistuttua vuonna 1931 Durruti palasi Barcelonaan. Hänen ryhmänsä teki yhteistyötä anarkistisen FAI-järjestön sekä CNT-ammattiliiton kanssa, joiden sotilaallisena siipenä Los Solidarios toimi. Tammikuussa 1932 anarkistit aloittivat Kataloniassa yhdessä trotskilaisten sosialisten kanssa kansannousun.
Elämäkerta > Sisällissodan aika

Espanjan sisällissodan alettua heinäkuussa 1936 Durruti osallistui tasavaltalaisten puolella kenraali Francon ja kansallismielisten fasistien vastaiseen taisteluun. Hän johti yli 3 000 anarkistin sotilasosastoa, Durrutin kolonnaa, joka oli mukana muun muassa pysäyttämässä kenraali Manuel Goded Llopisin Barcelonan valtausta. Marraskuussa 1936 Durrutti marssi joukkoineen Madridiin, joka oli Francon armeijan piirittämänä. Durruti kaatui myöhemmin samassa kuussa Casa de Campon puistossa käydyissä taisteluissa. Historioitsija Anthony Beevorin mukaan Durruti kuoli omiensa vahingonlaukaukseen, mutta anarkistien mukaan hän joutui tarkka-ampujan uhriksi.
Merkitys

Durruti haudattiin Barcelonaan, jossa hänen hautaistensa yhteydessä järjestettyyn mielenosoitukseen osallistui yli puoli miljoonaa ihmistä. Durrutin kuolemaa pidetään yleisesti Espanjan 1900-luvun alun merkittävän anarkistiliikkeen suuruuden päätepisteenä. Kuitenkin vielä toisen maailmansodan loppuvaiheessa Durrutin mukaan nimetty espanjalaisista anarkisteista koottu taisteluosasto osallistui Pariisin vapautukseen Natsi-Saksan miehityksestä. Myöhemmin Durruti on noussut espanjalaisen vasemmiston ja erityisesti anarkistien keskuudessa Che Guevaran kaltaisen romanttisen ihailun kohteeksi. Jo sisällissodan aikana hänen hahmoaan käytettiin muun muassa erilaisissa propagandajulisteissa.
Aiheesta muualla

Kuvia tai muita tiedostoja aiheesta Buenaventura Durruti Wikimedia Commonsissa
Durrutin hauta Barcelonassa.
Donald Byrd

| Donald Byrd |
| --- | --- |
 Donald Byrd vuonna 1964
Henkilötiedot
Koko nimi:  Donaldson Toussaint L’Ouverture Byrd II
Syntynyt: 9. joulukuuta 1932 Detroit, Michigan, Yhdysvallat
Kuollut: 4. helmikuuta 2013 (80 vuotta) Dover, Delaware, Yhdysvallat
Ammatti:  muusikko
Muusikko
Aktiivisena:  1954–2013
Tyylilajit:  jazz, funk, jazz-funk, rhythm and blues
Soittimet:  trumpetti, flyygelitorvi
Yhtyeet:  The Blackbyrds,
Levy-yhtiöt:  Blue Note, Columbia, Prestige, Transition, Verve
  [ Muokkaa Wikidatassa ] [ ohje ]  
Donaldson Toussaint L’Ouverture Byrd II (9. joulukuuta 1932 Detroit, Michigan – 4. helmikuuta 2013) oli yhdysvaltalainen jazztrumpetisti. Hän tuli alun alkaen tunnetuksi hard bop -muusikkona, mutta siirtyi 1970-luvun alkaessa jazz-funkiin ja 1970-luvun R&B:hen. Byrdin vuoden 1972 jazz-funkalbumi Blackbyrd on Blue Note -merkin eniten myynyt levy. Byrd menestyi myös pedagogina.[lähde? ]
Aiheesta muualla

Donald Byrdin muistokirjoitus Helsingin Sanomissa[vanhentunut linkki]
Elämäkerta- ja diskografiatietoja allmusic.comissa[vanhentunut linkki] (englanniksi)
Donald Cammell

Donald Cammell (17. tammikuuta 1934 – 24. huhtikuuta 1996) oli skotlantilainen elokuvaohjaaja.
Donald Cammell syntyi Edinburghissa mainekkaaseen teollisuusyrittäjäsukuun. Hänen isänsä oli runoilija Charles Richard Cammell, joka takasi pojalleen kasvatuksen boheemissa ympäristössä: perheen lähipiiriin kuului muun muassa maagikko Aleister Crowley. Cammell kouluttautui Royal Academy School of Artissa taidemaalariksi, ja työskenteli menestyksekkäästi muotokuvamaalaajana 1960-luvun puoliväliin saakka, jolloin hän alkoi kiinnostua elokuvista. Cammell sai myytyä käsikirjoituksensa elokuvaan Duffy (1968), jonka jälkeen hän debytoi Nicolas Roegin kanssa ohjaajana elokuvassa Performance (1970). Vaikka elokuva olikin taiteellinen menestys, kohtasivat Cammell ja Roeg suuria vaikeuksia saadakseen sen valmiiksi, lähinnä rahoittaja Warner Brothersin takia. Kuitenkin nykyään muun muassa British Film Institute pitää sitä yhtenä kaikkien aikojen parhaista brittielokuvista.
1970-luvulta eteenpäin Donald Cammell oli tuottelias käsikirjoittaja, mutta sai harvoin kirjoituksiaan myydyksi. Ainoa ohjaustyö seuraavan 17 vuoden aikana oli Proteus-aika (Demon Seed, 1977), ja hän esiintyi myös Kenneth Angerin kulttielokuvassa Lucifer Rising (1972). Cammell teki käsikirjoituksia näyttelijä Marlon Brandon kanssa, mutta Brandon oikukkuuden takia mitään aloitetuista projekteista – joista muutamaa alettiin jopa filmaamaan – ei saatu valmiiksi. Vuonna 1987 Cammell ohjasi kuitenkin elokuvan Tappajan silmin (White of the Eye) omasta käsikirjoituksestaan.
Donald Cammellin viimeinen elokuva oli Kuumat setelit (Wild Side, 1995), jonka käsikirjoituksesta Cammell vastasi vaimonsa China Kongin kanssa. Cammellin epäonneksi elokuvan tuotantoyhtiö, halpoihin eksploitaatioelokuviin erikoistunut Nu Image otti elokuvan pois ohjaajaltaan, ja leikkasi siitä kaupallisen, seksikohtauksia korostavan version. Asiasta tuohtuneena Cammell poisti nimensä elokuvan tekijätiedoista.
Vuonna 1996 Donald Cammell ampui itseään tahallisesti Los Angelesissa kotonaan, ja kuoli pian vammoihinsa. Yleensä Cammellin itsemurha on liitetty hänen viimeiseksi jääneen elokuvan vaikeuksiin, vaikka tosiasiassa hän oli jo tehnyt sopimuksen brittiläisen Metro Tartanin kanssa elokuvan oikeuksien ostamisesta ja sen uudelleenleikkaamisesta, ja kuoliniltanaan Bill Pullman varmistui hänen seuraavan elokuvansa päänäyttelijäksi. Todennäköisempänä syynä itsemurhaan on pidetty Cammellin dissosiatiivista identiteettihäiriöä, joka oli hallinnut hänen käytöstään jo pitkään.
Cammellin käsikirjoittama elokuva RPM julkaistiin vuonna 1998 Cammellin luottoleikkaaja Frank Mazzolan leikkaamana. Samalla Mazzola viimeisteli Cammellin keskeneräisen lyhytelokuvan The Argument (1999). Vuonna 2005 julkaistiin kirjana eräs Marlon Brandon kanssa tehty käsikirjoitus, Fan Tan.
Filmografia

Duffy (1968) käsikirjoittaja
Performance (1970) käsikirjoittaja, ohjaaja
Lucifer Rising (1972) näyttelijä
Proteus-aika (Demon Seed, 1977) ohjaaja
Tyttö nimeltä Tilt (Tilt, 1979) käsikirjoittaja
Tappajan silmin (White of the Eye, 1987) käsikirjoittaja, ohjaaja
Kuumat setelit (Wild Side, 1995, uudelleenjulkaisu 1999) käsikirjoittaja, ohjaaja
RPM (1998) käsikirjoittaja
The Argument (1999) käsikirjoittaja, ohjaaja
Buzz! PopVisa

| Buzz! PopVisa |
| --- | --- |

Kehittäjä:  Relentless Software
Julkaisija:  SCEE
Julkaistu:  14. maaliskuuta[lähde? ] 2008
Lajityyppi:  partypeli
Pelimuoto:  yksinpeli, moninpeli
Ikäluokitus:  PEGI: 12+
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Buzz! PopVisa (Buzz!: The Pop Quiz) on Buzz!-pelisarjan toinen musiikkiaiheinen videopeli, joka käsittelee musiikkia 1990-luvulta aina nykypäiväänselvennä saakka. Peli sisältää yli 5 000 kysymystä, ja myös paljon videoita, ääninäytteitä ja kuvia. Peli julkaistiin 14. toukokuuta[lähde? ] 2008.
Pelitilat ja kierrokset

Moninpeli
Tunnista bändi
Musiikkiruudut
Siirrä pommi
Videotähdet
Piirakkasota
Pelaa tai passaa
Liipaisinsormi
Tunnista kappale
Buzz! Suuri Tietovisa

| Buzz! Suuri Tietovisa> Buzz!: The BIG Quiz |
| --- | --- |

Kehittäjä:  Relentless Software
Julkaisija:  Sony Computer Entertainment Europe
Pelisarja:  Buzz!
Julkaistu:  EU 17. maaliskuuta 2006
Lajityyppi:  party
Pelimuoto:  yksinpeli, moninpeli
Ikäluokitus:  PEGI: 3
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK   : 
Buzz! Suuri Tietovisa (engl. Buzz!: The BIG Quiz) on toinen Buzz! -pelisarjan peleistä. Se julkaistiin 3. toukokuuta 2006. Kysymykset kattavat laajan valikoiman aihealueita (muun muassa musiikki, elokuvat ja nähtävyydet). Pelissä on mahdollista aloittaa nopealla aloituksella, jolloin jokaiselle pelaajalle arvotaan sattumanvaraisesti kilpailijahahmo ja hälytinääni.
Buzz! Suuri Tietovisa sai BAFTA-palkinnon 2006.
Pelitilat ja kierrokset

Tavallinen peli
Pisteiden keräys
Oikea väite
Nopein sormi
Siirrä pommi
Kysy kaverilta
Polttopallo
Liipaisinsormi
Pikatuli
Oma peli
Moninpeli omavalintaisilla kierroksilla.
Yksinpeli
Ajankeräys
Kuuma istuin
Polttopallo
Seurapeli, jossa ensin oikein vastannut kilpailija saa ottaa yhden kolmesta vastustajan elämästä. Pelin voittaa se, joka jää viimeiseksi jäljelle.
Salamavisa
Seurapeli, jossa valitaan kysymysten määrä 10-100 väliltä. Nopeimmin oikein vastannut pelaaja saa eniten pisteitä.
Eliminator
Seurapeli, jossa ajastettua pommia siirretään pelaajalta toiselle vastaamalla oikein kysymyksiin. Pelaaja, jonka kohdalla pommi räjähtää, menettää yhden kolmesta elämästään. Viimeinen jäljellä oleva pelaaja voittaa.
Juontaja
Seurapeli ihan omilla kysymyksillä.
Derek Ryan

| Derek Ryan |
| --- | --- |

Henkilötiedot
Syntynyt: 29. joulukuuta 1986 (ikä 37) Spokane, WA, Yhdysvallat
Kansalaisuus:   Yhdysvallat
Jääkiekkoilija
Lempinimi:  Doc
Pelipaikka:  keskushyökkääjä
Maila:  oikea
Pituus:  180 cm
Paino:  77 kg
Seura
Seura:  Edmonton Oilers
Sarja:  NHL
Pelinumero:  10
Pelaajaura
Pääsarjaura:  2011–
Aik. seurat:  Kalamazoo Wings (UHL) Alba Volán Székesfehérvár (EBEL/Unkari) Villacher SV (EBEL) Örebro HK (SHL) Carolina Hurricanes (NHL) Charlotte Checkers (AHL)   Calgary Flames (NHL)
Aiheesta muualla
derekryan86.com
| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Tanska 2018 | jääkiekko |  |
Derek Allen Ryan (s. 29. joulukuuta 1986 Spokane, Washington, Yhdysvallat) on yhdysvaltalainen jääkiekkoilija, joka pelaa NHL-joukkue Edmonton Oilersissa. Hän on pelipaikaltaan keskushyökkääjä ja laukoo oikealta.
Ura > Maajoukkueura

Ryan edusti Yhdysvaltoja Deutschland Cupissa vuonna 2013, jolloin turnaus päättyi joukkueen voittoon. Hänellä on MM-pronssia vuodelta 2018.
Bootlegs & B-Sides

Bootlegs & B-Sides tarkoittaa seuraavia asioita:
Bootlegs & B-Sides, Ice Cuben albumi
Bootlegs & B-Sides, Lunizin albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bootlegs & B-Sides”, voi hakea sivunnimihaulla, laajalla sivunnimihaulla tai tekstihaulla.
Buzz! Junior: Viidakkovillitys

| Buzz! Junior: Viidakkovillitys |
| --- | --- |

Kehittäjä:  Magenta Software Cohort Studios (PSN)
Julkaisija:  Sony Computer Entertainment
Jakelija:  PlayStation Store
Pelisarja:  Buzz! Junior
Julkaistu:  PlayStation 2EU 20. lokakuuta 2006NA 30. lokakuuta 2007 PlayStation PortableEU 5. marraskuuta 2010
Lajityyppi:  partypeli
Pelimuoto:  yksinpeli, moninpeli
Ikäluokitus:  PEGI: 3 ESRB: E10+  Virheellinen ESRB-arvo
Alusta:  PlayStation 2, PlayStation Portable, PlayStation Network
Jakelumuoto:  DVD, UMD
Lisää peliartikkeleitaVideopelien teemasivulla
Infobox OK   : 
Buzz! Junior: Viidakkovillitys (engl. Buzz! Junior: Jungle Party, PSP:llä pelkkä Jungle Party) on Magenta Softwaren kehittämä ja Sony Computer Entertainmentin julkaisema partypeli.
Peli on Buzz! Junior -pelisarjan ensimmäinen peli. Peliä voi pelata 1-4 pelaajaa ja siinä on 40 erilaista minipeliä. Pelissä pelaajat ohjaavat omaa apinahahmoaan Buzz-summereilla. Pelin ikäsuositus on 3+.
Heinäkuussa 2008 Viidakkovillitys julkaistiin myös PlayStation 3:n PlayStation Storeen. PlayStation 3 -versiossa erilaisia minipelejä on viisi.
Buzz! Junior: Viidakkovillitys voitti vuonna 2007 BAFTAn vuoden parhaan lasten tietokonepelin palkinnon.
Aiheesta muualla

Pelin virallinen verkkosivu (Arkistoitu – Internet Archive)
Dilwale Dulhania Le Jayenge

| Dilwale Dulhania Le Jayenge |
| --- | --- |

Ohjaaja:  Aditya Chopra
Käsikirjoittaja:  Aditya Chopra
Tuottaja:  Yash Chopra
Säveltäjä:  Jatin-Lalit
Kuvaaja:  Manmohan Singh
Leikkaaja:  Keshav Naidu
Koreografi:  Farah Khan Saroj Khan
Pääosat:  Shah Rukh Khan Kajol
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films Netflix iTunes
Ensi-ilta:  20. lokakuuta 1995
Kesto:  189 min
Alkuperäiskieli:  hindi
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Dilwale Dulhania Le Jayenge (suom. ”Jalosydäminen vie morsiamen”), myös DDLJ, on intialainen hindinkielinen romanttinen komedia vuodelta 1995. Elokuva on Aditya Chopran ensimmäinen ohjaus ja sen on tuottanut hänen isänsä Yash Chopra. Päärooleja näyttelevät Shah Rukh Khan ja Kajol.
Dilwale Dulhania Le Jayenge voitti National Film Awards -palkinnon ja kymmenen Filmfare Awards -palkintoa. Se kuuluu kaikkien aikojen menestyneimpiin Bollywood-elokuviin. Elokuvaa on esitetty elokuvateatterissa Mumbaissa ennätyksellisesti noin 25 vuoden ajan. Se otettiin uudelleen teatterilevitykseen 25-vuotisjuhlan kunniaksi useassa maassa, mukaan lukien Suomessa.
Näyttelijät

| 0 | 1 | 2 |
| --- | --- | --- |
|  Shah Rukh Khan  | … |  Raj Malhotra   |
|  Kajol  | … |  Simran Singh   |
|  Amrish Puri  | … |  Chaudhary Baldev Singh   |
|  Farida Jalal  | … |  Lajwanti ”Lajo” Singh   |
|  Anupam Kher  | … |  Dharamvir Malhotra   |
|  Satish Shah  | … |  Ajit Singh   |
|  Achala Sachdev  | … |  Simranin isoäiti   |
|  Himani Shivpuri  | … |  Kammo Kaur   |
|  Pooja Ruparel  | … |  Rajeshwari ”Chutki” Singh   |
|  Anaita Shroff Adajania  | … |  Sheena   |
|  Arjun Sablok  | … |  Roby   |
|  Karan Johar  | … |  Rocky   |
|  Parmeet Sethi  | … |  Kuljeet Singh   |
|  Mandira Bedi  | … |  Preeti Singh   |
Soundtrack

Elokuvan musiikin sävelsi säveltäjäduo Jatin-Lalit ja sanoitukset teki Anand Bakshi.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Ghar Aaja Pardesi” | Manpreet Kaur, Pamela Chopra | 7.29 |  |  |  |  |  |  |
| 2. | ”Mere Khwabon Mein” | Lata Mangeshkar | 4.17 |  |  |  |  |  |  |
| 3. | ”Ruk Ja O Dil Deewane” | Udit Narayan | 5.14 |  |  |  |  |  |  |
| 4. | ”Zara Sa Jhoom Loon Main” | Asha Bhosle, Abhijeet Bhattacharya | 5.51 |  |  |  |  |  |  |
| 5. | ”Ho Gaya Hai Tujhko” | Lata Mangeshkar, Udit Narayan | 5.49 |  |  |  |  |  |  |
| 6. | ”Mehndi Laga Ke Rakhna” | Lata Mangeshkar, Udit Narayan | 4.50 |  |  |  |  |  |  |
| 7. | ”Tujhe Dekha To” | Lata Mangeshkar, Kumar Sanu | 5.02 |  |  |  |  |  |  |
Palkinnot

National Film Awards
Paras populaarielokuva
Filmfare Awards
Paras elokuva – Yash Chopra
Paras ohjaus – Aditya Chopra
Paras miespääosa – Shah Rukh Khan
Paras naispääosa – Kajol
Paras naissivuosa – Farida Jalal
Paras koominen rooli – Anupam Kher
Paras sanoitus – Anand Bakshi, ”Tujhe Dekha To”
Paras käsikirjoitus – Aditya Chopra
Paras dialogi – Aditya Chopra, Javed Siddiqui
Paras mieslaulaja – Udit Narayan, ”Mehndi Laga Ke Rakhna”
Ehdokkuudet
Paras miessivuosa – Amrish Puri
Paras musiikki – Jatin-Lalit
Paras mieslaulaja – Kumar Sanu, ”Tujhe Dekha To”
Paras sanoitus – Anand Bakshi, ”Ho Gaya Hai Tujhko”
Screen Awards
Paras elokuva – Yash Chopra
Paras ohjaus – Aditya Chopra
Paras miespääosa – Shah Rukh Khan
Aiheesta muualla

Virallinen sivusto (englanniksi)
Dilwale Dulhania Le Jayenge Internet Movie Databasessa (englanniksi)
Dilwale Dulhania Le Jayenge AllMoviessa. (englanniksi)
Douglas Everett

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Lake Placid 1932 |  |  |
Douglas Newton ”Doug” Everett (3. huhtikuuta 1905 Cambridge, Massachusetts – 14. syyskuuta 1996 Concord, New Hampshire) oli yhdysvaltalainen jääkiekkoilija ja olympiamitalisti.
Everett kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932. Hän työskenteli pankkiirina.
Aiheesta muualla

Douglas Everett Kansainvälinen olympiakomitea. (englanniksi)
Bira

| Bira |
| --- | --- |
 Prinssi Bira vuonna 1944.
Henkilötiedot
Kansalaisuus:   Thaimaa
Formula 1 -ura
Aktiivivuodet:  1950-1954
Talli(t):  Simca-Gordini, Connaught, Maserati
Kilpailuja:  19
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  8
Ensimmäinen kilpailu:  Britannian Grand Prix 1950
Viimeinen kilpailu:  Espanjan Grand Prix 1954
Bira, oikealta nimeltään Birabongse Bhanutej Bhanubandh (15. heinäkuuta 1914 – 23. joulukuuta 1985), Siamin (nyk. Thaimaa) prinssi, oli kilpa-autoilija, joka parhaiten tunnetaan edesottamuksistaanselvennä 1950-luvulla Formula 1 -luokassa. Prinssi Bira oli ensimmäinen thaimaalainen, joka osallistui Formula 1 -sarjan kilpailuun.
Nuoruusvuodet

Bira muutti vuonna 1927 Englantiin, jossa hän opiskeli Eton Collegessa ja Cambridgen yliopistossa. Opiskeluaikana hän aloitti vuonna 1935 kilpa-autoilun ajamalla serkultaan prinssi Chulalta saaduilla ERA:n B-tyypin pikkuautoilla, joille annettiin nimiksi Romulus (R2B) ja Remus (R5B). Romuluksella Bira sijoittui ensimmäisessä kisassaan Dieppessä toiseksi. Vuonna 1936 Bira voitti Monacossa Prince Rainier Cup -kilpailun ja oli ERA:n menestyksekkäin kuljettaja. Toisen maailmansodan aikana hän oleskeli Cornwallissa, jossa hän toimi kodinturvajoukoissa. Hän harrasti liitämistä ja teki siinä useita ennätyksiä.
Paluu kilparadoille

Bira palasi kilpa-autoilun pariin vuonna 1946, mutta tulokset eivät olleet yhtä menestyksekkäitä kuin ennen sotia. Hän voitti pikkuautosarjoissa kolme kertaa Simca-Gordinilla vuonna 1947.
F1:n MM-sarjassa hän ajoi kausina 1950–1954. Hän ajoi pisteille tulokaskaudellaan Monacon GP:ssä ja Sveitsin GP:ssä. Seuraavat kaudet menivät kohtalaisemmilla tuloksilla ja vasta kaudella 1954 hän oli jälleen pistesijoilla ajaessaan neljänneksi Ranskan GP:ssä.
Kilpauran loppu

Neljänkymmenen ikävuoden lähestyessä Bira voitti vuoden 1954 Grand Prix des Frontières -kilpailun Chimayssa. Vuoden 1955 Uuden-Seelannin osakilpailun voiton jälkeen hän alkoi pohtia kilpauransa lopettamista. Hän kuvaili lopettamistaan seuraavasti: "Nousin ylös seuraavana aamuna ja sanoin itselleni 'Mitä oikein teemme täällä? Kilpailuja, naisia, autoja ... ehkä olet seuraavana päivänä jo kuollut.' Ja niin lopetin ajamisen."[lähde? ]
Kilpauran jälkeen Bira ryhtyi purjehtijaksi ja edusti Thaimaata vuosien 1956, 1960, 1964 ja 1972 olympialaisissa. Hän oli myös taitava kuvanveistäjä, jonka töitä oli esillä myös Royal Academyssä. Hän palasi kotimaahansa Thaimaahan, mutta hänellä oli myös asuntoja Euroopassa, muun muassa Ranskassa.
Kuolema

Biran tuhlaileva ja ylellinen elämäntyyli sai surullisen lopun, kun hänen liiketoimintansa ja avioliittonsa kariutuivat, minkä seurauksena hän muutti takaisin Englantiin. Hän vietti loppuelämänsä rahattomana ja kuoli sydänkohtaukseen Lontoon Barons Courtin metroasemalla joulun alla vuonna 1985. Hänen henkilöllisyytensä paljastui poliisille vasta kun hänen taskunsa tutkittiin.
Tulokset Formula 1:n MM-sarjassa

| Vuosi | Talli | Auto | Moottori | 1 | 2 | 3 | 4 | 5 | 6 | 7 | 8 | 9 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1950 | Enrico Platé | Maserati 4CLT/48 | Maserati rivi-4 s | GBR Kesk. | MON 5 | 500  | SUI 4 | BEL  | FRA  | ITA Kesk. |  |  | 8. | 5 |
| 1951 | "B. Bira" | Maserati 4CLT/48 | OSCA V12 | SUI  | 500  | BEL  | FRA  | GBR  | GER  | ITA  | ESP Kesk. |  | - | 0 |
| 1952 | Equipe Gordini | Gordini Type 15 | Gordini rivi-4 s | SUI Kesk. | 500  | BEL 10 |  |  |  |  |  |  | - | 0 |
| 1952 | Equipe Gordini | Gordini Type 16 | Gordini rivi-6 |  |  |  | FRA Kesk. | GBR 11 | GER  | NED  | ITA  |  | - | 0 |
| 1953 | Connaught Engineering | Connaught Type A | Lea-Francis rivi-4 | ARG  | 500  | NED  | BEL  | FRA Kesk. | GBR 7 | GER Kesk. | SUI  |  | - | 0 |
| 1953 | Scuderia Milano | Maserati A6GCM | Maserati rivi-6 |  |  |  |  |  |  |  |  | ITA 11 | - | 0 |
| 1954 | Officine Alfieri Maserati | Maserati A6GCM | Maserati rivi-6 | ARG 7 | 500  |  |  |  |  |  |  |  | 17. | 3 |
| 1954 | "B. Bira" | Maserati 250F | Maserati rivi-6 |  |  | BEL 6 | FRA 4 | GBR Kesk. | GER Kesk. | SUI  | ITA  | ESP 9 | 17. | 3 |
Aiheesta muualla

Kuvia tai muita tiedostoja aiheesta Bira Wikimedia Commonsissa
Bira, Forix.com
Formula 1 -kaudelle 1950 osallistuneet kuljettajat
Douglas F3D Skyknight

| F3D Skyknight |
| --- | --- |

Tyyppi:  hävittäjä
Alkuperämaa:   Yhdysvallat
Valmistaja:  Douglas Aircraft Company
Douglas F3D Skyknight on yhdysvaltalainen Yhdysvaltain laivaston lentotukialuskäyttöön tarkoitettu suihkuhävittäjä. Koneen ensilento tapahtui vuonna 1948. Käyttöön se otettiin 1950 ja poistettiin käytöstä 1970. Viimeiset tyypin lentokoneet operoivat tiedustelutehtävissä. Konetyypin uudeksi nimeksi tuli F-10 vuoden 1962 nimiuudistuksessa.
Konetyyppi osallistui sekä Vietnamin että Korean sotiin.
Aiheesta muualla

Kuvia tai muita tiedostoja aiheesta Douglas F3D Skyknight Wikimedia Commonsissa
Buzz! Master Quiz

Buzz! Master Quiz on PSP:n ensimmäinen Buzz!-peli.
Peli sisältää yli 3 000 kysymystä ja monia satoja kuvia, ääninäytteitä ja videoleikkeitä. Yhdellä PSP:llä pystyy pelaamaan parhaimmillaan jopa kuusi pelaajaa ja pelissä on myös laaja yksinpelitila, joka sisältää 15 erilaista haastetta.
Pelissä on kolme erilaista moninpelitilaa ja kuusi uutta kierrostyyppiä, jotka on nimenomaan suunniteltu PSP:tä varten.
Aiheesta muualla

Virallinen Buzz! sivusto
Sonyn Buzz! Master Quiz -sivusto (Arkistoitu – Internet Archive)